મુકેશ અંબાણીએ ભારપૂર્વક જણાવ્યું હતું કે, “ડિજિટલ પ્લેટફોર્મ્સ નવા યુગની ફેક્ટરી બની છે.” જીઓએ રિલાયન્સ ઇન્ડસ્ટ્રીઝના બિઝનેસમાં વ્યૂહાત્મક ફેરફાર કરવામાં મદદ કરી છે. ઓનલાઇન બિઝનેસમાં વિસ્તરણની યોજના સાથે રિલાયન્સે ઝડપથી વધી રહેલા ઇ-કોમર્સ માર્કેટનો હિસ્સો મેળવવાની યોજના જાહેર કરી છે. કંપની હાઇબ્રિડ પ્લેટફોર્મ દ્વારા નાના રિટેલ વેપારીઓને આકર્ષવા સક્રિય છે. અંબાણીના જણાવ્યા અનુસાર રિલાયન્સ રિટેલ પાસે હાઇબ્રિડ ઓનલાઇન-ઓફલાઇન માર્કેટ ઊભું કરવાની સૌથી મોટી વૃદ્ધિલક્ષી તક છે.